**ԱԿՈՒՆՔ ՀԱՄԱՅՆՔ**

Ակունք համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Համայնքապետարանում գործում է Քաղաքացիների սպասարկման գրասենյակ, ինչի միջոցով մեկ պատուհան սկզբունքով մատուցվում են մի շարք ծառայություններ: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված չեն այցելել այլ համայնք, նրանք հնարավորություն ունեն դա իրականացնելու հենց իրենց բնակավայրում:

Համայքապետարանն ունի պաշտոնական համացանցային կայք ([www.kotayk-akunk.am](http://www.kotayk-akunk.am)), ինչպես նաև ֆեյսբուքյան էջ , ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը, ինչպես նաև ապահովում է համայնքում իրականացվելիք տարաբնույթ աշխատանքների հրապարակումը, որն էլ իր հերթին բնակչությանն իրազեկ է դարձնում համայնքում կատարվող աշխատանքների, միջոցառումների վերաբերյալ:

**Համայնքի հաստիքներ**

|  |  |  |  |  |  |
| --- | --- | --- | --- | --- | --- |
| Համայնք (բնակավայր) | Մինչև խոշորացումը | | Խոշորացումից հետո | | |
| Հաստիք | | Հաստիք | | Ավագանու անդամներ |
|  | | **Ակունք** | |  | |
| 1.Ակունք | 11 | | 21 | | 3 |
| 2.Զառ | 10 | | 6 | |  |
| 3.Զովաշեն | 6 | | 2,5 | |  |
| 4.Հատիս | 7 | | 2,5 | | 1 |
| 5.Կապուտան | 11 | | 4,5 | | 1 |
| 6.Կոտայք | 17 | | 5 | | 1 |
| 7.Նոր Գյուղ | 13 | | 4,5 | | 3 |
| 8.Սևաբերդ | 4 | | 3,5 | | 1 |
| Ընդամենը | 79 | | 50 | | 10 |

Խոշորացումից հետո Ակունքի համայնքապետարանի հաստիքները կրճատվել են 30-ով: Ավելացել է 1 հաստիք՝ համայնքի ղեկավարի տեղակալի:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
|  | Ակունք համայնքում հաշվետու եռամսյակի ընթացքում իրականացվել են կապիտալ ծրագրեր՝ **7 503.12** հազ. ՀՀ դրամ:  Ակունք համայնքում հաշվետու **հունվար** ամսվա ընթացքում կապիտալ աշխատանքներ իրականացվել են՝ Սևաբերդ բնակավայրի գազաֆիկացման աշխատանքների տեխնիկական հսկողության գումար՝ 250.0 հազ. ՀՀ դրամ, <<Ակունք համայնքի մանկապարտեզ>> ՀՈԱԿ-ին սուբսիդիա՝ 2250.0 հազ. ՀՀ դրամ: Ակունք համայնքում **փետրվար** ամսվա ընթացքում կապիտալ աշխատանքներ են իրականացվել՝ տրակտորի անվադողերի, տրանսպորտային սարքավորումների ձեռքբերման գումար՝ 674.0 հազ. ՀՀ դրամ, Զառ բնակավայրի պոմպի վերանորոգման և խողովակների ձեռքբերման գումար՝ 1 134.0 հազ. ՀՀ դրամ, տեսահսկման և տեսաձայնագրման ապրանքների ձեռքբերման գումար՝ 320.0 հազ. ՀՀ դրամ, ֆակտորինգի գումար՝ 1320.0 հազ. ՀՀ դրամ, համայնքային ավտոմեքենաների տեխսպասարկման, ապահովագրական 91.86 հազ. ՀՀ դրամ, համայնքային հողամասերի չափագրման և հատակագծերի կազմման գումար՝ 850.0 հազ. ՀՀ դրամ:  Ակունք համայնքում **մարտ** ամսվա ընթացքում կապիտալ աշխատանքներ իրականացվել են ՝ համայնքային ավտոմեքենաների ընթացիկ նորոգման գումար՝ 151.0 հազ. ՀՀ դրամ, Ակունք համայնքի կարիքների համար խողովակների ձեռքբերման գումար՝ 262.26 հազ., համայնքային հողամասերի իրավունքի գրանցման պետական տուրք՝ 200.0 հազ. ՀՀ դրամ: |

1. Խնդրում եմ յուրաքանչյուր եռամսյակ լրամշակել և ներկայացնել թարմացված տեղեկատվությունը պահպանելով հինը: [↑](#footnote-ref-1)